ai4bharat/Pralekha huggingface dataset:
কর্মী, জন-অভিযোগএবংপেনশনমন্ত্রক
উন্নয়নে আগ্রহী জেলার ধারণা বাস্তবসম্মত মানের ওপর ভিত্তি করে : সমগ্র কর্মসূচিটি বৈজ্ঞানিক পদ্ধতিতে তৈরি করা হয়েছে
নতুন দিল্লি, ৭ মে, ২০২২
কেন্দ্রীয় কর্মচারী, গণ অভিযোগ ও পেনশন বিষয়ক মন্ত্রী ডাঃ জিতেন্দ্র সিং বলেছেন, উন্নয়নে আগ্রহী জেলার ধারণা বাস্তবসম্মত মানের ওপর ভিত্তি করে এবং সমগ্র কর্মসূচিটি নির্দিষ্ট কয়েকটি গুরুত্বপূর্ণ সমীকরণের মূল্যায়নের ওপর বৈজ্ঞানিক পদ্ধতিতে তৈরি করা হয়েছে। সেই অনুসারে চিহ্নিত ১১২টি উন্নয়নে আগ্রহী জেলায় ব্যাপক পরিবর্তন নিয়ে আসার ওপর গুরুত্ব দেওয়া হচ্ছে।
ডাঃ সিং আরও বলেছেন, চার বছর আগে প্রধানমন্ত্রী এই কর্মসূচির সূচনা করেছিলেন, যার উদ্দেশ্য ছিল স্থানীয় ভাবে দীর্ঘমেয়াদী ভিত্তিতে উন্নয়নের উদ্দেশ্যগুলি অর্জন করে দেশকে অগ্রগতির পথে চালিত করা। ডাঃ সিং গত সন্ধ্যায় বিহারের সীতামারি জেলায় এই কর্মসূচির অগ্রগতির পর্যালোচনা করে একথা বলেন। উল্লেখ করা যেতে পারে, বিহারে যে ১৩টি জেলাকে উন্নয়নে আগ্রহী জেলা হিসেবে চিহ্নিত করা হয়েছে, তার মধ্যে সীতামারি একটি।
ডাঃ সিং বলেন, উন্নয়নে আগ্রহী জেলা কর্মসূচিটি সহযোগিতা ও প্রতিযোগিতা মূলক যুক্তরাষ্ট্রীয় কাঠামোর এক উজ্জ্বল দৃষ্টান্ত হয়ে উঠেছে। এই কর্মসূচিতে তুলনায় পিছিয়েপড়া জেলাগুলিকে এগিয়ে থাকা সেরা জেলাগুলির সমতুল হয়ে উঠতে উৎসাহিত করা হচ্ছে। তিনি জানান, এই কর্মসূচির সুবিন্যস্ত দিকগুলির মধ্যে রয়েছে কেন্দ্রীয় ও রাজ্যস্তরীয় প্রকল্পগুলির মধ্যে সমন্বয়, কেন্দ্রীয় ও রাজ্য স্তরের আধিকারিক ও জেলাশাসকদের মধ্যে সহযোগিতা এবং মাসিক ডেল্টা-ক্রমতালিকা অনুযায়ী জেলাগুলির মধ্যে প্রতিযোগিতামূলক মনোভাব গড়ে তোলা।
উন্নয়নে আগ্রহী জেলা কর্মসূচির আওতায় সীতামারিতে যে কর্মকান্ড চলছে, তাতে সন্তোষ প্রকাশ করে ডাঃ সিং বলেন, এই কর্মসূচি বিভিন্ন আর্থ-সামাজিক সূচকে লক্ষ্যণীয় পরিবর্তন এনেছে। এরফলে, এই জেলাটি শিক্ষামূলক কর্মসূচি রূপায়নের নিরিখে অন্যতম অগ্রণী জেলা হয়ে উঠেছে। গত চার বছরে এই জেলায় প্রাথমিক বিদ্যালগুলিতে পড়ুয়া – শিক্ষক অনুপাত ১৬ শতাংশ থেকে বেড়ে ৩৫ শতাংশ হয়েছে।
আর্থিক অন্তর্ভুক্তিকরণের লক্ষ্যে প্রধানমন্ত্রীর বিশেষ অগ্রাধিকার দেওয়ার কথা উল্লেখ করে ডাঃ সিং এই জেলায় আর্থিক অন্তর্ভুক্তিকরণের পরিধি বাড়াতে আধিকারিকদের আরও সক্রিয় পদক্ষেপ গ্রহণের নির্দেশ দেন। তিনি বলেন, এই জেলাটিকে প্রশাসনিক কাজকর্ম সম্পর্কিত আরও নিখুঁত তথ্য প্রদান ব্যবস্থায় অগ্রগতি করতে হবে। ডাঃ সিং বলেন, এই কর্মসূচির মূল চালিকাশক্তি হল সংশ্লিষ্ট রাজ্য। তাই প্রতিটি জেলার সম্ভাবনা বিবেচনা করে উন্নয়নের সবথেকে গুরুত্বপূর্ণ ক্ষেত্রগুলিকে দ্রুত চিহ্নিত করা হয় এবং প্রতি মাসে জেলাটির উন্নয়নের নিরিখে ক্রমতালিকায় অগ্রগতি মূল্যায়ন করা হয়। এই ক্রমতালিকা ৪৯টি প্রধান বিষয়ের ওপর ভিত্তি করে তৈরী করা হয়েছে। এই সূচকের মাধ্যমে সংশ্লিষ্ট জেলার অগ্রগতি বিশ্লেষণ করা দেখা হয়। পাঁচটি আর্থসামাজিক বিষয়কেও এই সূচকে অন্তর্ভুক্ত করা হয়েছে। এরমধ্যে রয়েছে – স্বাস্থ্য ও পুষ্টি, শিক্ষা, কৃষি ও জলসম্পদ, আর্থিক অন্তর্ভুক্তি ও দক্ষতা উন্নয়ন এবং পরিকাঠামো। উন্নয়নে আগ্রহী জেলাগুলির ডেল্টা-ক্রমতালিকা এবং সমস্ত জেলার কাজকর্মের অগ্রগতির খতিয়ান চ্যাম্পিয়ন্স অফ চেঞ্জ ড্যাশবোর্ডে দেওয়া হয়।
CG/BD/AS/
(Visitor Counter : 95
স্বরাষ্ট্র মন্ত্রক
দেশের সর্বোচ্চ পদে নির্বাচিত হওয়ার ঐতিহাসিক সন্ধিক্ষণে শ্রীমতী দ্রৌপদী মুর্মুর সঙ্গে কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ-এর সাক্ষাৎ; শ্রীমতী মুর্মুকে শ্রী শাহ-এর অভিনন্দন
নয়াদিল্লি, ২১ জুলাই, ২০২২
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ রাষ্ট্রপতি নির্বাচনে ঐতিহাসিক বিজয়ের পর শ্রীমতী দ্রৌপদী মুর্মুকে অভিনন্দন জানিয়েছেন। দেশের সর্বোচ্চ পদে শ্রীমতী মুর্মুর নির্বাচনের ঐতিহাসিক মুহূর্তে তিনি নতুন দিল্লিতে তাঁর সঙ্গে সাক্ষাৎ করেছেন।
বেশ কয়েকটি ট্যুইট বার্তায় শ্রী শাহ বলেছেন দেশ, বিশেষত আদিবাসী সমাজ রাষ্ট্রপতি নির্বাচনে শ্রীমতী দ্রৌপদী মুর্মুর বিপুল বিজয়ে অত্যন্ত আনন্দিত এবং তাঁরা উৎসাহ-উদ্দীপনার সঙ্গে এই জয়লাভকে উদযাপন করছেন। এনডিএ জোটের প্রার্থী শ্রীমতী মুর্মু অত্যন্ত সাধারণ এক আদিবাসী পরিবার থেকে উঠে এসেছেন। তাঁর নির্বাচিত হওয়া দেশের জন্য অত্যন্ত গর্বের বিষয়। আমি তাঁকে শুভেচ্ছা জানাই। অন্ত্যোদয়-এর ভাবনাকে বাস্তবায়িত করা এবং আদিবাসী সমাজের ক্ষমতায়নে এই বিজয় একটি মাইলফলক অতিক্রম করল।
কেন্দ্রীয় স্বরাষ্ট্র মন্ত্রী বলেছেন, বিভিন্ন প্রতিকূল অবস্থার মধ্য দিয়ে শ্রীমতী মুর্মু দেশের সর্বোচ্চ পদে আসীন হতে চলেছেন। এর মধ্য দিয়ে আমাদের গণতন্ত্রের প্রকৃত শক্তি প্রদর্শিত হয়েছে। নানা প্রতিকূল অবস্থা সত্ত্বেও দেশের এবং সমাজের জন্য শ্রীমতী মুর্মুর নিঃস্বার্থভাবে কাজ করা সকলের কাছে অনুপ্রেরণাদায়ক।
শ্রী শাহ আরও বলেছেন, প্রধানমন্ত্রী শ্রী নরেন্দ্র মোদীর নেতৃত্বাধীন এনডিএ জোটকে আমি কৃতজ্ঞতা জানাই। আদিবাসী সমাজের গর্ব শ্রীমতী মুর্মুর পক্ষে অন্যান্য যেসব রাজনৈতিক দল এবং নির্দলরা ভোট দিয়েছেন, তাঁদের প্রতিও কৃতজ্ঞতা জানাই। আমি নিশ্চিত, পঞ্চদশ রাষ্ট্রপতি হিসেবে তাঁর কার্যকাল দেশকে গর্বিত করবে।
(PG/CB/DM
জাহাজচলাচলমন্ত্রক
শ্রী সর্বানন্দ সোনোয়াল চাবাহার বন্দর পরিদর্শন এবং ইরানের মন্ত্রীদের সঙ্গে দ্বিপাক্ষিক বৈঠকে যোগ দিতে সরকারি সফরে ইরান এবং আরব আমিরশাহী রওনা হয়েছেন
নয়াদিল্লি, ১৮ আগস্ট ২০২২
কেন্দ্রীয় বন্দর, জাহাজ চলাচল ও জলপথ এবং আয়ুষ মন্ত্রী শ্রী সর্বানন্দ সোনোয়াল আজ সরকারি সফরে ইরান এবং আরব আমিরশাহী রওনা দিয়েছেন। শ্রী সোনোয়াল সফরকালে সংযুক্ত আরব আমিরশাহীর জেবেল আলি বন্দর সহ ইরানের চাবাহার-এর শহীদ বেহেস্তি বন্দর পরিদর্শন করবেন। চাবাহার বন্দর ভারতের প্রথম বিদেশি বন্দর প্রকল্প। চাবাহার বন্দরের উন্নয়ন দেশের একটি গুরুত্বপূর্ণ সম্মানজনক প্রকল্প।
অতিমারীর ফলে ভারত ও ইরানের মধ্যে দ্বিপাক্ষিক সফরের সংখ্যা কম ছিল। এই মন্ত্রী পর্যায়ের সফরে দুই দেশের মধ্যে মৈত্রী জোরদার হবে এবং জলপথ সংক্রান্ত সম্পর্ক বৃদ্ধি পাবে। এই সফর ইউরোপ, রাশিয়া এবং পূর্বতন সোভিয়েত দেশগুলির সঙ্গে ভারতের বাণিজ্যের প্রবেশ দ্বার হিসেবে চাবাহার-এর গুরুত্বকে তুলে ধরবে। ইরানের ইসলামিক প্রজাতান্ত্রিক সরকারের সড়ক ও নগরোন্নয়ন এবং স্বাস্থ্য ও স্বাস্থ্য-শিক্ষা মন্ত্রীদের সঙ্গে দ্বিপাক্ষিক বৈঠক করবেন শ্রী সোনোয়াল।
এই সফরে ভারত সরকার এবং ইরান সরকারের মধ্যে একটি সমঝোতাপত্র স্বাক্ষরিত হওয়ার কথা যার ফলে যতবার খুশি সফরের জন্য দু’দেশের নাবিকদের দক্ষতার শংসাপত্র পারস্পরিক স্বীকৃতি লাভ করবে।
এছাড়া তিনি তেহরানে অবস্থিত পূর্বতন সোভিয়েত দেশগুলির রাষ্ট্রদূতদের সঙ্গে বৈঠক করবেন। শ্রী সোনোয়াল আরব আমিরশাহীর জেবেল আলি বন্দরও পরিদর্শন করবেন। আরব আমিরশাহীতে জাহাজ / মালবাহী কোম্পানিগুলির প্রধানদের সঙ্গে গোল টেবিল বৈঠকেও যোগ দেবেন তিনি।
PG/AP/DM
(Visitor Counter : 80
প্রধানমন্ত্রীরদপ্তর
নবরাত্রির শুভেচ্ছা জানিয়েছেন প্রধানমন্ত্রী
নয়াদিল্লি, ২২ মার্চ, ২০২৩
প্রধানমন্ত্রী শ্রী নরেন্দ্র মোদী নবরাত্রির উপলক্ষে সকলকে শুভেচ্ছা জানিয়েছেন।
প্রধানমন্ত্রী তাঁর ট্যুইটে বলেন;
“নবরাত্রির উপলক্ষে আপনাদের সকলকে জানাই অনেক শুভেচ্ছা। শ্রদ্ধা এবং ভক্তির এই অনুষ্ঠান দেশবাসীর জীবনে সুখ, সমৃদ্ধি ও সৌভাগ্য নিয়ে আসুক। জয় মাতা দি!”
PG/PM/NS
(
প্রধানমন্ত্রীরদপ্তর
বিজয় দশমী উপলক্ষে দেশবাসীকে শুভেচ্ছা জানিয়েছেন প্রধানমন্ত্রী
নয়াদিল্লি, ৮ অক্টোবর, ২০১৯
বিজয় দশমী উপলক্ষে দেশবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেছেন :
“বিজয় দশমীর পবিত্র উৎসবে সকলকে শুভেচ্ছা জানাচ্ছি।”
CG/SS/DM
(Visitor Counter : 61
যোগাযোগওতথ্যপ্রযুক্তিমন্ত্রক
ভারতীয় ডাকের পশ্চিমবঙ্গ সার্কেলের ৭৩তম সাধারণতন্ত্র দিবস উদযাপন
কলকাতা, ২৬শে জানুয়ারি, ২০২২
দেশ জুড়ে আজ সাধারণতন্ত্র দিবস উদযাপিত হয়েছে। মূল অনুষ্ঠানটি হয় জাতীয় রাজধানীতে। রাষ্ট্রপতি রামনাথ কোবিন্দ সেখানে কুচকাওয়াজের অভিবাদন গ্রহণ করেন। এই অনুষ্ঠানে যোগাযোগ মন্ত্রকের ডাক বিভাগ যে ট্যাবলো উপস্থাপনা করে তার মূল ভাবনা ছিল, “ ভারতীয় ডাকঃ ৭৫ বছরের সিদ্ধান্ত౼ মহিলাদের ক্ষমতায়ন।
জাতীয় রাজধানীর পাশাপাশি ভারতীয় ডাকের পশ্চিমবঙ্গ সার্কেলের সদর কার্যালয় যোগাযোগ ভবনে সাধারণতন্ত্র দিবস উদযাপিত হয়। মুখ্য পোস্টমাস্টার জেনারেল  শ্রীমতী জে. চারুকেসী জাতীয় পতাকা উন্মোচন করেন । অন্যান্য উচ্চপদস্থ আধিকারিকগণ ও কর্মীবৃন্দ অনুষ্ঠানে উপস্থিত ছিলেন । কোভিড বিধি মেনে সমগ্র অনুষ্ঠানটি পালিত হয়।
CG/CB/
(Visitor Counter : 59
অর্থমন্ত্রক
জিএসটি পরিষদের ৪৬তম বৈঠকের সুপারিশ
বস্ত্র ক্ষেত্রে বর্তমান জিএসটি হার ২০২২-এর পয়লা জানুয়ারির পরেও একই থাকবে
নয়াদিল্লি, ৩১ ডিসেম্বর, ২০২১
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমনের পৌরোহিত্যে আজ নতুন দিল্লিতে জিএসটি পরিষদের ৪৬তম বৈঠক অনুষ্ঠিত হয়।
উল্লেখ করা যেতে পারে, পরিষদের ৪৫তম বৈঠকে বস্ত্র ক্ষেত্রে জিএসটি হার পরিবর্তনের ব্যাপারে যে সিদ্ধান্ত হয়েছিল, তা আজকের বৈঠকে পিছিয়ে দেওয়ার সুপারিশ করা হয়। সেই অনুসারে, বস্ত্র ক্ষেত্রে বর্তমান জিএসটি হার ২০২২ – এর পয়লা জানুয়ারির পরও একই থাকছে।
CG/BD/SB
(Visitor Counter : 127
কেন্দ্রীয়মন্ত্রিসভা
কেন্দ্রীয় মন্ত্রিসভা সরকারি-বেসরকারি অংশীদারিত্বে ভারতীয় বিমানবন্দর কর্তৃপক্ষের জয়পুর, গুয়াহাটি ও তিরুবনন্তপুরম – এই তিনটি বিমানবন্দর লিজ দেবার প্রস্তাব অনুমোদন করেছে
নয়াদিল্লি, ১৯ আগস্ট, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ সরকারি-বেসরকারি অংশীদারিত্বে ভারতীয় বিমানবন্দর কর্তৃপক্ষের আওতাধীন জয়পুর, গুয়াহাটি ও তিরুবনন্তপুরম – এই তিনটি বিমানবন্দর লিজ দেবার প্রস্তাব অনুমোদন করেছে।
ভারতীয় বিমানবন্দর কর্তৃপক্ষ পরিচালিত বিশ্ব প্রতিযোগিতামূলক নিলামে সফল দরদাতা হিসেবে ঘোষিত আদানি এন্টারপ্রাইজ লিমিটেডকে এই তিনটি বিমানবন্দর পরিচালন ও বিকাশে ৫০ বছরের জন্য লিজ দেওয়া হয়েছে।
এর ফলে, রাষ্ট্রায়ত্ত এই ক্ষেত্রগুলিতে প্রয়োজনীয় বিনিয়োগ ছাড়াও পরিষেবার মানোন্নয়ন, দক্ষতা বৃদ্ধি এবং পেশাদারিত্ব আসবে।
প্রেক্ষাপট :
সরকার প্রায় এক দশক আগে বিমান চলাচল ক্ষেত্রের পরিচালন এবং উন্নয়নে সরকারি-বেসরকারি অংশীদারিত্বের ভিত্তিতে দিল্লি এবং মুম্বাই বিমানবন্দর লিজ দিয়েছিল।
এই সরকারি-বেসরকারি অংশীদারিত্বের ফলে বিমানবন্দরগুলিকে বিশ্বমানের গড়ে তোলা সম্ভব হয়েছে। এই বিমানবন্দরগুলিতে যাত্রী স্বাচ্ছন্দ্যের জন্য বিশ্বমানের সুবিধাও রয়েছে। দেশের অন্যান্য অঞ্চলের বিমানবন্দরগুলির উন্নয়নের যথাযথ প্রয়াস চালানো হচ্ছে। এতে বিমানবন্দর এবং বিমান পরিবহণে পরিকাঠামোগত উন্নয়নও সম্ভবপর হয়েছে। এর ফলে ভারতীয় বিমানবন্দর কর্তৃপক্ষের রাজস্বও বৃদ্ধি পেয়েছে।এমনকি বিমানবন্দরে এয়ার ট্র্যাফিক পরিকাঠামোর উন্নতি হয়েছে। সরকারি এবং বেসরকারি অংশীদারিত্বের মাধ্যমে দ্বিতীয় ও তৃতীয় স্তরের শহরগুলিতে আন্তর্জাতিক মানের বিমানবন্দর গড়ে তোলা সম্ভবপর হচ্ছে। আন্তর্জাতিক বিমানবন্দর পর্ষদের বিমান পরিষেবা প্রদান গুণমানের সূচকে ভারতের পাঁচটি বিমানবন্দর জায়গা করে নিয়েছে।
এই পরিপ্রেক্ষিতে সরকারি-বেসরকারি অংশীদারিত্ব মূল্যায়ন কমিটির পরামর্শের ভিত্তিতে ভারতীয় বিমানবন্দর কর্তৃপক্ষ দেশের আরও বেশ কয়েকটি বিমানবন্দর সরকারি-বেসরকারি অংশীদারিত্বে পরিচালন ব্যবস্থাপনা ও বিমান চলাচলের উন্নয়নে সিদ্ধান্ত নিয়েছে। সরকারি-বেসরকারি অংশীদারিত্ব মূল্যায়ন কমিটির  বাইরে যে কোন বিষয়ে সিদ্ধান্ত নেওয়ার জন্য সরকার সচিব পর্যায়ের একটি ক্ষমতাপ্রাপ্ত গোষ্ঠী গঠন করেছে।
পিপিপিএসি-র নথি লেনদেনে অনুমোদন দিয়েছে সরকার। এই পুরো নিলাম প্রক্রিয়াটি সম্পন্ন হয়েছে নীতি আয়োগ, অর্থ মন্ত্রকের আওতাধীন ব্যয়বরাদ্দ দপ্তর এবং অর্থনৈতিক বিষয়ক দপ্তরের প্রতিনিধি নিয়ে গঠিত সচিবদের পর্যায়ের ক্ষমতাপ্রাপ্ত গোষ্ঠীর দ্বারা।
ভারতীয় বিমানবন্দর কর্তৃপক্ষ এই বিমানবন্দরগুলি লিজ দেওয়ার জন্য ২০১৮ সালের ১৪ই ডিসেম্বর বিশ্বব্যাপী নিলাম প্রতিযোগিতার প্রস্তাব দিয়েছিল। ২০১৯-এর ১৬ই ফেব্রুয়ারি থেকে এই নিলাম প্রক্রিয়া শুরু হয়। আদানি এন্টারপ্রাইজেস লিমিটেড জয়পুর, গুয়াহাটি ও তিরুবনন্তপুরম – এই তিনটি বিমানবন্দরের জন্য সর্বাধিক সফল দরদাতা হিসেবে বিবেচিত হয়েছে।
(CG/SS/DM
প্রধানমন্ত্রীরদপ্তর
শক্তি এবং খনন ক্ষেত্রের মূল পরিকাঠামোমূলক বিষয়গুলির কাজকর্ম খতিয়ে দেখলেন প্রধানমন্ত্রী
নয়াদিল্লি, ৮ আগস্ট, ২০১৮
প্রধানমন্ত্রী শ্রী নরেন্দ্র মোদী মঙ্গলবার বিদ্যুৎ, পুনর্নবীকরণযোগ্য শক্তি, পেট্রোলিয়াম ও প্রাকৃতিক গ্যাস, কয়লা এবং খনন ক্ষেত্রের মূল পরিকাঠামোমূলক বিষয়গুলির প্রগতি পর্যালোচনা করলেন। পর্যালোচনা বৈঠকে উপস্থিত ছিলেন পরিকাঠামো সংক্রান্ত মন্ত্রক, নীতি আয়োগ ও প্রধানমন্ত্রীর দপ্তরের প্রধান আধিকারিকসমূহ।
বৈঠক চলাকালীন নীতি আয়োগের মুখ্য কার্যনির্বাহী আধিকারিক শ্রী অভিতাভ কান্ত জানান, ভারতের স্থাপিত বিদ্যুৎ উৎপাদন ক্ষমতা বেড়ে হয়েছে ৩৪৪ গিগাওয়াট। অর্থাৎ, ২০১৪-তে ভারতের শক্তি ঘাটতি ৪ শতাংশ থাকলেও, ২০১৮-তে এটি হ্রাস পেয়ে হয়েছে ১ শতাংশ। ট্রান্সফর্মার বা বিদ্যুৎবাহী তারগুলির ক্ষমতা সম্প্রসারিত হয়েছে। শহর এবং গ্রামাঞ্চলে বিদ্যুৎ সংযোগ পরিস্থিতি নিয়েও কথাবার্তা হয় বৈঠকে। পুনর্নবীকরণযোগ্য শক্তি ক্ষেত্রেও ক্রমপুঞ্জিত স্থাপন ক্ষমতা প্রায় দ্বিগুণ হয়েছে বলে জানানো হয় বৈঠকে। ২০১৩-১৪-তে এই ক্ষেত্রে উৎপাদন ক্ষমতা ছিল ৩৫.৫ গিগাওয়াট। ২০১৭-১৮-তে তা বেড়ে হয়েছে ৭০ গিগাওয়াট। একই সময়ে সৌরশক্তি ক্ষেত্রেও স্থাপন ক্ষমতা ২.৬ গিগাওয়াট থেকে বেড়ে হয়েছে ২২ গিগাওয়াট।
উপস্থিত আধিকারিকরা এ বিষয়ে নিশ্চিত হয়ে বলেন, প্রধানমন্ত্রী যে ২০২২ নাগাদ ১৭৫ গিগাওয়াট পুনর্নবীকরণযোগ্য শক্তি উৎপাদনের লক্ষ্যমাত্রা রেখেছেন, তা পূরণ করা অবশ্যই সম্ভব হবে।
SSS/DM/…
(Visitor Counter : 80
প্রধানমন্ত্রীরদপ্তর
কিন্নরে ভূমিধ্বসের প্রেক্ষিতে হিমাচল প্রদেশের মুখ্যমন্ত্রীর সঙ্গে কথা প্রধানমন্ত্রীর
নয়াদিল্লি, ১১ অগাস্ট, ২০২১
রাজ্যের কিন্নরে ভূমিধ্বসের ফলে উদ্ভূত পরিস্থিতি সম্পর্কে হিমাচল প্রদেশের মুখ্যমন্ত্রী শ্রী জয়রাম ঠাকুরের সঙ্গে প্রধানমন্ত্রী শ্রী নরেন্দ্র মোদী কথা বলেন। চালু ত্রাণ ও উদ্ধারকার্যে প্রধানমন্ত্রী শ্রী মোদী তাঁকে সবরকম সহায়তার আশ্বাস দেন।
প্রধানমন্ত্রীর কার্যালয় থেকে এক ট্যুইটে বলা হয়েছে, “প্রধানমন্ত্রী @narendramodi কিন্নরে ভূমিধ্বসের ফলে উদ্ভূত পরিস্থিতি সম্পর্কে হিমাচল প্রদেশের মুখ্যমন্ত্রীর @jairamthakurbjp সঙ্গে কথা বলেছেন। চলতি ত্রাণ ও উদ্ধারকার্যে প্রধানমন্ত্রী তাঁকে সম্ভাব্য সবরকম সহায়তার আশ্বাস দিয়েছেন”।
CG/BD/SB
(
প্রধানমন্ত্রীরদপ্তর
২০২২ সালের কমনওয়েলথ ক্রীড়া প্রতিযোগিতায় ভারোত্তলনে স্বর্ণ পদক জয়ী অচিন্ত্য শিউলি-কে প্রধানমন্ত্রীর অভিনন্দন
নয়াদিল্লি, ০১ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহামে অনুষ্ঠিত ২০২২ সালের কমনওয়েলথ ক্রীড়া প্রতিযোগিতায় স্বর্ণ পদক জয়ের জন্য শ্রী অচিন্ত্য শিউলিকে অভিনন্দন জানিয়েছেন। কমনওয়েলথ গেমস্-এ অংশগ্রহণকারী ভারতীয় দলের সদস্যদের সঙ্গে মতবিনিময়ের সময় শ্রী শিউলির সঙ্গে প্রধানমন্ত্রী কথা বলেছিলেন। তিনি সেই প্রসঙ্গটিও উল্লেখ করেন।
এক ট্যুইট বার্তায় প্রধানমন্ত্রী বলেছেন, “কমনওয়েলথ ক্রীড়া প্রতিযোগিতায় প্রতিভাবান অচিন্ত্য শিউলির স্বর্ণ পদক জয়ের খবরে আমি আনন্দিত। শান্ত স্বভাবের এই ক্রীড়াবিদ অত্যন্ত নিষ্ঠাবান। এই বিশেষ সাফল্য অর্জনের জন্য তিনি কঠোর পরিশ্রম করেছেন। আগামী দিনেও তাঁর সাফল্য কামনা করি”।
“কমনওয়েলথ ক্রীড়া প্রতিযোগিতায় যাওয়ার সময় আমাদের ক্রীড়াদলের সদস্য অচিন্ত্য শিউলির সঙ্গে আমি কথা বলেছিলাম। তাঁর মা ও ভাই তাঁকে যেভাবে সাহায্য করেছেন, সে বিষয়ে তিনি আমাদের জানান। আশা করি, পদক জয়ের পর এখন তিনি সিনেমা দেখার সময় পাবেন”।
PG/CB/SB
(
তথ্যওসম্প্রচারমন্ত্রক
ঘূর্ণিঝড় ‘বিপর্যয়’-এর খবর সম্প্রচারের সময় সংবাদমাধ্যমের কর্মীদের সুরক্ষার বিষয়ে উদ্বিগ্ন তথ্য ও সম্প্রচার মন্ত্রক; প্রয়োজনীয় নীতি-নির্দেশিকা জারী
নতুন দিল্লি, ১৫ জুন, ২০২৩
বেসরকারি টিভি চ্যানেল সহ বিভিন্ন সংবাদমাধ্যমের সংবাদদাতা, ক্যামেরাম্যান সহ অন্যান্য কর্মীদের নিরাপত্তা ও সুরক্ষার বিষয়ে উদ্বেগ প্রকাশ করে তথ্য ও সম্প্রচার মন্ত্রক ঘূর্ণিঝড় ‘বিপর্যয়’-এর আবহে একটি নীতি-নির্দেশিকা জারী করেছে। ঘূর্ণিঝড় যে সব জায়গায় আছড়ে পড়বে সেই স্থানে সংবাদমাধ্যমের যেসব কর্মীরা কাজ করবেন তাঁদের উদ্দেশেই এই নীতি-নির্দেশিকা।
ঘূর্ণিঝড়ের ফলে উদ্ভূত পরিস্থিতি এবং ঘূর্ণিঝড়ের সময়ে সংবাদ প্রচারের জন্য বেসরকারি টিভি চ্যানেলগুলির যেসব কর্মীরা ‘বিপর্যয়’ প্রভাবিত অঞ্চলে থাকবেন মন্ত্রক তাঁদের উদ্দেশে সতর্কবার্তা জারি করেছে। সংবাদ সংগ্রহ এবং পরিবেশনার সময় যথাযথ নিরাপত্তার দিকটিকে গুরুত্ব দিতে হবে। আজ যেকোন সময়েই দেশের পশ্চিম তটে ঘূর্ণিঝড় ‘বিপর্যয়’ আছড়ে পড়তে পারে। এরফলে, স্বাভাবিক জনজীবন ব্যাহত হওয়ার সম্ভাবনা আছে। রাজ্য সরকারগুলির সঙ্গে কেন্দ্রীয় সরকারও ঘূর্ণিঝড়ের প্রভাব সাধারণ মানুষের ওপর যাতে ন্যূনতম হয় তা নিশ্চিত করতে সচেষ্ট রয়েছে বলে মন্ত্রক জানিয়েছে।
(CG/CB/AS
প্রধানমন্ত্রীরদপ্তর
প্রধানমন্ত্রী সাংসদদের জন্য বহুতল বিশিষ্ট আবাসনের উদ্বোধন করলেন
সপ্তদশ লোকসভা ইতিমধ্যেই একাধিক ঐতিহাসিক সিদ্ধান্ত নিয়েছে
নয়াদিল্লি, ২৩ নভেম্বর, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে সংসদ সদস্যদের জন্য বহুতল বিশিষ্ট আবাসনের উদ্বোধন করেছেন। নতুন দিল্লির ডঃ বি ডি মার্গে এই আবাসনগুলি গড়ে তোলা হয়েছে। আটটি পুরনো বাংলো যেগুলি ৮০ বছরেরও বেশি পুরনো, সেগুলির পুনর্নিমাণ ও সংস্কার করে মোট ৭৬টি আবাসন নির্মাণ করা হয়েছে।
সাংসদদের জন্য এই আবাসন উদ্বোধন উপলক্ষে প্রধানমন্ত্রী বলেন, বহুতল বিশিষ্ট এই আবাসনগুলি গ্রিন বিল্ডিং বা পরিবেশ-বান্ধব উপায়ে নির্মিত হয়েছে। এর ফলে, আবাসন ব্যবহারকারী সংসদ সদস্যরা ছাড়াও তাঁদের পরিবারের লোকজন অত্যন্ত সুরক্ষিত ও সুস্থ বোধ করবেন। তিনি আরও বলেন, সাংসদদের জন্য স্থায়ী বাসস্থানের ব্যবস্থা করা দীর্ঘদিনের সমস্যা ছিল। আজ এই সমস্যার কিছুটা নিরসন হয়েছে। তিনি আরও বলেন, বহু দশক পুরনো সমস্যাগুলির সমাধান খুঁজে বের করার পরিবর্তে দীর্ঘদিন সেগুলিকে এড়িয়ে যাওয়া হয়েছে। এ প্রসঙ্গে শ্রী মোদী জানান, দিল্লিতে এমন বহু প্রকল্প রয়েছে যেগুলি দীর্ঘ কয়েক বছর অসম্পূর্ণ অবস্থায় পড়েছিল। বর্তমান কেন্দ্রীয় সরকার এই প্রকল্পগুলি সময়সীমা শেষ হওয়ার পূর্বেই কাজ সম্পূর্ণ করতে সক্ষম হয়েছে। প্রাক্তন প্রধানমন্ত্রী শ্রী অটলবিহারী বাজপেয়ীর কার্যকালের কথা উল্লেখ করে প্রধানমন্ত্রী বলেন, সেই সময় আম্বেদকর জাতীয় স্মারক গড়ে তোলার ব্যাপারে বহু আলাপ-আলোচনা হয়েছিল। কিন্তু সেই কাজ দীর্ঘ ২৩ বছর বাস্তবায়িত হয়নি। বর্তমান কেন্দ্রীয় সরকার এই কাজ সম্পূর্ণ করেছে। তিনি বলেন, কেন্দ্রীয় তথ্য কমিশনের নতুন ভবন, ইন্ডিয়া গেটের কাছে যুদ্ধ স্মারক এবং জাতীয় পুলিশ স্মারক নির্মাণের কাজ বর্তমান সরকার শেষ করেছে। এক সময় এই কাজ দীর্ঘদিন পড়েছিল।
শ্রী মোদী বলেন, বর্তমান সমস্ত সংসদ সদস্য সংসদের কাজকর্ম সুষ্ঠুভাবে পরিচালনায় যথাসম্ভব প্রয়াসী হয়েছেন। এর ফলে সংসদে স্বাভাবিকের তুলনায় বেশি কাজকর্ম হয়েছে, যা এক নতুন উচ্চতায় পৌঁছেছে। লোকসভার অধ্যক্ষের ভূমিকা ও ন্যস্ত দায়িত্ব পালনের প্রশংসা করে শ্রী মোদী বলেন, তিনি সংসদের কাজকর্ম যথাসম্ভব সুষ্ঠু উপায়ে ও সুনির্দিষ্ট পদ্ধতি মেনে পরিচালনা করেছেন। প্রধানমন্ত্রী সন্তোষ প্রকাশ করে বলেন, এমনকি মহামারীর সময়েও সংসদের কাজকর্ম সুষ্ঠুভাবে পরিচালিত হয়েছে। অবশ্য, মহামারীর দরুণ যাবতীয় আগাম সতর্কতা কঠোরভাবে অনুসরণ করা হয়েছে। বাদল অধিবেশনে সংসদের উভয় কক্ষই সপ্তাহের শেষে ছুটির দিনগুলিতেও স্বাভাবিক কাজকর্ম সুষ্ঠুভাবে সম্পন্ন করেছে।
প্রধানমন্ত্রী আরও বলেন, যুব সম্প্রদায়ের কাছে ১৬-১৮ বছর বয়সের গুরুত্ব অত্যন্ত অপরিহার্য। এই লক্ষ্যে ২০১৯-এ নির্বাচনের সঙ্গে সঙ্গে ষোড়শ লোকসভার মেয়াদ শেষ হয়েছে। এমনকি, ষোড়শ লোকসভার পুরো মেয়াদ বিভিন্ন কারণে ঐতিহাসিক দিক থেকে তাৎপর্যপূর্ণ হয়ে উঠেছে। এই সময় দেশে একাধিক ক্ষেত্রে লক্ষ্যণীয় উন্নয়ন ও অগ্রগতি হয়েছে। তিনি আরও বলেন, সপ্তদশ লোকসভার মেয়াদ ২০১৯-এ শুরু হয়েছে। এই মেয়াদকালে এখনও পর্যন্ত লোকসভায় একাধিক ঐতিহাসিক সিদ্ধান্ত নেওয়া হয়েছে। শ্রী মোদী আশা প্রকাশ করেন, অষ্টাদশ লোকসভা তার মেয়াদে দেশের স্বার্থে সমস্ত গুরুত্বপূর্ণ দায়িত্ব যথাযথভাবে পালন করে চলবে এবং এক নতুন দশকের দিকে দেশকে এগিয়ে নিয়ে যেতে সাহায্য করবে।
প্রধানমন্ত্রীরদপ্তর
কেন্দ্রীয় সরকার আগামী দেড় বছরে অগ্রাধিকারের ভিত্তিতে ১০ লক্ষ কর্মী নিয়োগ করবে : প্রধানমন্ত্রী
নয়াদিল্লী, ১৪ জুন, ২০২২
প্রধানমন্ত্রী শ্রী নরেন্দ্র মোদী সব দপ্তর ও মন্ত্রকের মানব সম্পদ সংক্রান্ত পরিস্থিতি নিয়ে পর্যালোচনা বৈঠক করেছেন। বৈঠকে তিনি কেন্দ্রীয় সরকারকে আগামী দেড় বছরে অগ্রাধিকারের ভিত্তিতে ১০ লক্ষ কর্মী নিয়োগ করার জন্য নির্দেশ দেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “প্রধানমন্ত্রী @narendramodi সব দপ্তর ও মন্ত্রকের মানব সম্পদ সংক্রান্ত পরিস্থিতি নিয়ে পর্যালোচনা বৈঠক করেছেন। বৈঠকে আগামী দেড় বছরে কেন্দ্রীয় সরকারকে অগ্রাধিকারের ভিত্তিতে ১০ লক্ষ কর্মী নিয়োগ করার জন্য তিনি নির্দেশ দেন।”
PG/CB/NS
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ৮৮ কোটি ১৪ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ৫ কোটি ২৮ লক্ষ টিকার ডোজ রয়েছে
নতুন দিল্লি, ০২ অক্টোবর, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ২ অক্টোবর পর্যন্ত ৮৮ কোটি ১৪ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ৫ কোটি ২৮ লক্ষ  টিকার ডোজ রয়েছে।
CG/SB
(Visitor Counter : 127
যুবওক্রীড়াবিষয়কমন্ত্রক
নেহরু যুব সংগঠনের পক্ষ থেকে কলকাতায় কাশ্মীরী যুববিনিময় কর্মসূচির আয়োজন
কলকাতা, ১৮ সেপ্টেম্বর, ২০১৮
নেহরু যুব কেন্দ্র সংগঠন  পশ্চিমবঙ্গ শাখা আয়োজিত কাশ্মীরী যুব-বিনিময় কর্মসূচির সূচনা হ’ল মঙ্গলবার  কলকাতায়। ১৮ থেকে ২২ বছর বয়সী মোট ১৩২ জন কাশ্মীরী যুবক-যুবতী এ মাসের ২৩ তারিখ পর্যন্ত রাজ্যের বিভিন্ন স্থানে সফর করবেন। এরা জম্মু ও কাশ্মীরের অনন্তনাগ, কুপওয়াড়া, বারামূলা, বদগাম, শ্রীনগর ও পুলওয়াম জেলার বাসিন্দা। এ ধরণের কর্মসূচি আয়োজনের উদ্দেশ্য হ’ল – কাশ্মীর উপত্যকায় যুব-সম্প্রদায়ের মধ্যে জাতীয় অখন্ডতা ও সংহতির প্রসারে এই যুবক-যুবতীদের সচেতন ও সংবেদনশীল করে তোলা। কর্মসূচির অঙ্গ হিসাবে আগামী কয়েক দিন ধরে কাশ্মীরী যুবাদের উন্নয়ন ও ক্ষমতায়নের লক্ষ্যে তাঁদের অভিজ্ঞতা বিনিময়ের জন্য মতবিনিময় সভার আয়োজন করা হচ্ছে। দেশ গঠনে এদেরকেও সামিল করাই এর অন্যতম উদ্দেশ্য। এই যুবক-যুবতীরা কলকাতার বিভিন্ন দ্রষ্টব্য স্থান যেমন – বিড়লা তারামন্ডল, ভিক্টোরিয়া মেমোরিয়াল, বিবেকানন্দের বাড়ি প্রভৃতি ঘুরে দেখার সুযোগ পাবেন।
এই যুব বিনিময় কর্মসূচির মাধ্যমে কাশ্মীরী যুবক-যুবতীদের সাংস্কৃতিক, ঐতিহাসিক স্থানে ঘোরানোর পাশাপাশি গুরুত্বপূর্ণ শিল্প সংস্থা ও শিক্ষা প্রতিষ্ঠানে নিয়ে যাওয়া হবে। এছাড়াও, অন্যান্য রাজ্যে প্রযুক্তি ও শিল্পগত ক্ষেত্রে কি ধরণের অগ্রগতি হচ্ছে, সে সম্পর্কেও তাদের সচেতন করা হবে।
কেন্দ্রীয় যুব বিষয়ক এবং ক্রীড়া মন্ত্রকের স্বশাসিত সংস্থা নেহরু যুব কেন্দ্র সংগঠন যুব উন্নয়নের লক্ষ্যে দীর্ঘদিন ধরে কাজ করে আসছে। কেন্দ্রীয় স্বরাষ্ট্র মন্ত্রকের সহযোগিতায় এই যুব-বিনিময় কর্মসূচির আয়োজন করা হয়েছে।
আজ অনুষ্ঠানের সূচনায় জাতীয় সংহতি ও অখন্ডতা শীর্ষক একাধিক সাংস্কৃতিক কর্মসূচির আয়োজন করা হয়। অনুষ্ঠানে বিশিষ্টদের মধ্যে পিআইবি কলকাতার অতিরিক্ত মহানির্দেশক শ্রীমতী জেন নামচু এবং নেহরু যুব কেন্দ্র সংগঠনের পশ্চিমবঙ্গ শাখার নির্দেশক শ্রী নবীন কুমার নায়েক উপস্থিত ছিলেন।
CG/BD/SB…
(Visitor Counter : 140
কেন্দ্রীয়মন্ত্রিসভা
যোগাযোগের ক্ষেত্রে সহযোগিতা বিষয়ে ভারত ও ভিয়েতনামের মধ্যে একটি সমঝোতা স্মারকে মন্ত্রিসভার কর্মপরবর্তী অনুমোদন
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে যোগাযোগের ক্ষেত্রে সহযোগিতা বিষয়ে ভারত ও ভিয়েতনামের মধ্যে একটি সমঝোতা স্মারক কর্মপরবর্তী অনুমোদন পেয়েছে। এর ফলে, যোগাযোগের ক্ষেত্রে দ্বিপাক্ষিক পর্যায়ে সহযোগিতা এবং সমঝোতা আরও বৃদ্ধি পাবে।
CG/PB/DM
(Visitor Counter : 35
উপ-রাষ্ট্রপতিরসচিবালয়
রাজ্যসভার চেয়ারম্যান এবং লোকসভার অধ্যক্ষ আজ কোভিড নিয়ে আলোচনা করেছেন। সংসদীয় কমিটির বৈঠকের সম্ভাবনা নিয়েও দুজনের মধ্যে আলোচনা হয়েছে।
নতুন দিল্লি, ৭ মে, ২০২০
ভারতের উপরাষ্ট্রপতি তথা রাজ্যসভার চেয়ারম্যান শ্রী ভেঙ্কাইয়া নাইডু আজ নতুন দিল্লির উপরাষ্ট্রপতি নিবাসে, লোকসভার অধ্যক্ষ শ্রী ওম বিড়লার সঙ্গে এক বৈঠকে মিলিত হন। দেশজুড়ে কোভিড-19 অতিমারী পরিস্থিতি নিয়ে দু'জনের মধ্যে আলোচনা হয়। সংসদ সদস্যরা এই পরিস্থিতিতে কি ভূমিকা পালন করেছেন এবং সংসদীয় কমিটিগুলির সঙ্গে বৈঠকের সম্ভাবনা নিয়েও তাঁদের মধ্যে আলোচনা হয়।
উভয়েই, করোনা সংক্রমণের বিরুদ্ধে লড়াইয়ে সাংসদদের সক্রিয় ভাবে যুক্ত হওয়ার বিষয়ে সন্তোষ প্রকাশ করেন। সরকার এবং নাগরিক সমাজ যে সমস্ত মানবিক প্রচেষ্টা এবং কল্যাণকর পদক্ষেপ নিয়েছে তাও সাংসদরা পূর্ণ সমর্থন করেছেন বলে তারা জানিয়েছেন। যে সমস্ত মানুষ তাদের নির্বাচিত করেছেন, দেশের এই সঙ্কটকালে ,তাদের পাশে,সেই সাংসদরা থাকায় তাঁরা সন্তোষ প্রকাশ করেন।
শ্রী নাইডু এবং শ্রী বিড়লা এই সঙ্কটজনক পরিস্থিতিতে এবং দেশের মধ্যে চলাচলের ওপর নিষেধাজ্ঞা জারি থাকায় দ্রুত কিভাবে সংসদীয় কমিটিগুলির বৈঠক ডাকা যায় তার সম্ভাবনা নিয়েও আলোচনা করেন। বর্তমান পরিস্থিতিতে এবং অদূর ভবিষ্যতে কমিটিগুলির পক্ষে স্বাভাবিক বৈঠকে মিলিত হওয়া সম্ভব নয় বলেও তাঁরা মনে করেন। সে ক্ষেত্রে অন্য কোনো উপায়ে এই বৈঠক সম্ভব কিনা তাও তারা খতিয়ে দেখেন।
উল্লেখ্য, উভয়েই, দুই সভার মহাসচিবদের, সংসদীয় কমিটির বৈঠক ভিডিও কনফারেন্সের মাধ্যমে করা যায় কিনা তা খতিয়ে দেখার নির্দেশ দেন। একাধিক রাষ্ট্রই এই নিরাপদ প্রযুক্তি ব্যবহার করে বৈঠক করছে বলে তাঁরা মত প্রকাশ করেন। এই বিষয়ে উভয় সভার মহাসচিবরা যে রিপোর্ট পেশ করবেন তার ওপর ভিত্তি করে পরবর্তী সিদ্ধান্ত নেওয়া হবে।
(CG/PPM
অর্থমন্ত্রক
প্রধানমন্ত্রী ফসল বীমা যোজনার পর্যালোচনা করলেন কেন্দ্রীয় অর্থমন্ত্রী শ্রীমতী নির্মলা সীতারামন
নয়াদিল্লি, ১৩ জুলাই, ২০২০
প্রধানমন্ত্রী ফসল বীমা যোজনা  প্রকল্পের বাস্তবায়নের পর্যালোচনার জন্য আজ কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারামনের পৌরোহিত্যে ভিডিও কনফারেন্সের মাধ্যমে একটি বৈঠক অনুষ্ঠিত হয়েছে। আর্থিক পরিষেবা দপ্তরের সচিব শ্রী দেবাশিস পান্ডা, কৃষি, সহযোগিতা ও কৃষককল্যাণ দপ্তরের সচিব শ্রী সঞ্জয় আগরওয়াল, আর্থিক পরিষেবা দপ্তর, কৃষি সহযোগিতা ও কৃষককল্যাণ দপ্তর, বিভিন্ন বীমা সংস্থা এবং বাণিজ্যিক যে সমস্ত ব্যাঙ্ক এই প্রকল্প রূপায়ণের সঙ্গে জড়িত ౼তাদের পদস্থ আধিকারিকরা এই বৈঠকে উপস্থিত ছিলেন।
পিএমএফবিওয়াই-এর পুণরুজ্জীবনের পর বর্তমান ২০২০র খারিফ মরশুমে তাঁর কতটা প্রয়োগ হল এবং এক্ষেত্রে কি কি সমস্যা দেখা দিয়েছিল, ২০১৬ সালে এই প্রকল্প শুরু হবার পর প্রকল্পের প্রভাব সহ নানা বিষয়ে তথ্য কৃষি, সহযোগিতা ও কৃষক কল্যাণ দপ্তর থেকে জানানো হয়েছে।
অর্থমন্ত্রী এই প্রকল্পের বিষয়ে সব তথ্য কৃষকদের মধ্যে প্রচারের ওপর গুরুত্ব দিয়েছেন কারণ, এই প্রকল্পের বিষয়ে সমস্ত তথ্য কৃষকদের কাছে পৌঁছলে এবং রাজ্যগুলি সঠিক সময়ে ভর্তুকির অর্থবাবদ বীমা সংস্থাগুলির কাছে যে দাবি করবে তার মীমাংসা করলে এই প্রকল্পের সাফল্য বাস্তবায়িত হবে। শ্রীমতী সীতারামন জানান, যেসব রাজ্যে ২০২০-র খরিফ মরশুমে এই প্রকল্পের ভর্তুকি বাকি থাকবে, সেই সমস্ত রাজ্যগুলির বিরুদ্ধে ব্যবস্থা নিতে হবে কারণ, কৃষকদের বকেয়া দাবি দ্রুত মেটানোর ওপর অগ্রাধিকার দেওয়া হচ্ছে।
কৃষি, সহযোগিতা ও কৃষক কল্যাণ দপ্তরের সচিব জানিয়েছেন, পিএমএফবিওয়াই-এর বাস্তবায়নে প্রযুক্তির প্রয়োগ বাড়াতে হবে। ২০২৩ সালের মধ্যে প্রযুক্তির ব্যবহার বৃদ্ধির জন্য তাঁর দপ্তর উদ্যোগী হয়েছে। পিএমএফবিওয়াই-এর সুফল কতটা পৌছালো সে বিষয়ে ধারণা পেতে ২০২০-২১-এর রবি মরশুমের পর সমীক্ষা চালানো হবে।
(CG/CB/DM